Държавен вестник, бр. 53, 2006 г., стр. 68

С Т Р .  68
Д Ъ Р Ж А В Е Н   В Е С Т Н И К
Б Р О Й  53
Чл. 4. Товари от клас 4 до клас 9 по Между-
народния кодекс за превоз на опасни товари по
море (IMDG Code), с изключение на радиоак-
тивните товари, могат да се съхраняват на те-
риторията на пристанището при спазване на
всички изисквания на противопожарните стро-
ително-технически норми на органите на Ми-
нистерството на регионалното развитие и бла-
гоустройството, изискванията на Министерст-
вото на вътрешните работи и на задължителни-
те правила на Изпълнителна агенция “Морска
администрация”.
Раздел III
Правила за обработка и превоз на опасни
товари по море
Чл. 5. Обработката и превозът на опасни
товари по море се извършва в съответствие с
изискванията на:
1. Международната конвенция за безопасност
на човешкия живот на море от 1974 г. (SOLAS)
(ратифицирана с Указ № 2250 от 28.07.1983 г.
на Държавния съвет на Народна република Бъл-
гария, ДВ, бр. 61 от 1983 г., обн. като притурка
на ДВ, бр. 12 от 2005 г.);
2. Международната конвенция за предот-
вратяване на замърсяването от кораби, 1973,
изменена с Протокол от 1978 г. (MARPOL 73/
78) и с Протокол от 1997 г. (обн., ДВ, бр. 94 от
2004 г.);
3. Международния кодекс за превоз на опас-
ни товари по море (IMDG Code);
4. Международния кодекс за безопасен пре-
воз на отработено ядрено гориво, плутоний и
високо радиоактивни отпадъци в контейнери
на борда на кораби (INF Code);
5. Международния кодекс за конструкцията
и оборудването на кораби за превоз на втечнен
газ в наливно състояние (IGC Code);
6. Международния кодекс за конструкцията
и оборудването на кораби за превоз на опасни
химикали в наливно състояние (IBC Code).
Чл. 6. Агентът или капитанът на кораб, пре-
возващ опасни товари и отправил се към или
отплаващ от българско пристанище, подават
информация съгласно изискванията на Наред-
бата за системите за движение, докладване и
управление на трафика и информационно обс-
лужване на корабоплаването в морските прос-
транства на Република България и в Бъл-
гарския морски отговорен район за търсене и
спасяване (ДВ, бр. 76 от 2005 г.).
Чл. 7. (1) Капитанът на кораб натоварва
опасни товари, след като получи декларация от
изпращача, в която са посочени:
1. техническото обозначение на товарите;
2. номерата по класификацията на ООН, ако
има такива;
3. класът на товара по ИМО съгласно кодек-
си IMDG, IBC и IGC;
4. количеството на товарите;
5. идентификационните номера на цистер-
ните или контейнерите—когато товарите се
превозват в такива;
6. данните за лицата, от които може да се
получи информация за товара.
(2) Изпращачът връчва декларацията по ал. 1
и на корабопритежателя или корабния агент,
както и на пристанищния оператор.
(3) Декларацията по ал. 1 се представя от
корабопритежателя или корабния агент в съот-
ветната териториална дирекция “Морска адми-
нистрация” не по-късно от 3 дни преди начало-
то на обработката на товарите.
(4) Декларацията по ал. 1 не се подава при
товарене за нуждите на кораба на горива, масла
и други опасни товари до 5000 t.
Чл. 8. (1) Обработката на опасни товари за-
почва след:
1. представяне на предварително одобрен от
Изпълнителна агенция “Морска администра-
ция” товарен план;
2. представяне на Манифест за опасен товар
(форма FAL.2/Circ.51 от 15 март 1999 г.);
3. изпълнение на всички изисквания на Из-
пълнителна агенция “Морска администрация”
във връзка с обработката на конкретния опа-
сен товар.
(2) Забранява се обработката на опасни то-
вари с повредена опаковка и маркировка, при
липса на знак за опасност и/или на знак за клас
по Международния кодекс за превоз на опасни
товари по море (IMDG Code).
Раздел IV
Правила за обработка и превоз на опасни
товари по вътрешни водни пътища
Чл. 9. (1) Капитанът на кораб, който ще
посети българско пристанище по р. Дунав и
превозва опасни товари, изпраща на капитана
на пристанището информация относно количес-
твото, вида и разположението на борда на кора-
ба на опасните товари.
(2) Превозът на опасни товари по вътреш-
ните водни пътища се извършва в съответст-
вие с Правилата за превоз на опасни товари по
вътрешни водни пътища, приети от Дунавска-
та комисия и от Икономическата комисия за
Европа на Организацията на обединените на-
ции (ООН).
(3) Опасните товари се класифицират, както
следва:
1. клас 1. Взривни вещества и предмети с
експлозивни вещества;
2. клас 2. Газове—сгъстени, втечнени или
разтворени под налягане;
3. клас 3. Запалителни течни вещества;
4. клас 4.1. Твърди запалителни вещества;
5. клас 4.2. Самозапалващи се вещества;
6. клас 4.3. Вещества, които отделят запали-
телни газове в съприкосновение с вода;
7. клас 5.1. Вещества, поддържащи горенето
(оксидиращи);